《九日嘉州发军亭即事》
唐代·薛逢

三江分注界平沙，何处云山是我家。舞鹤洲中翻白浪，

掬金滩上折黄花。不愁故国归无日，却恨浮名苦有涯。

向暮酒酣宾客散，水天狼藉变馀霞。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。